CELEX: C2005/315/16
Language: sl
Date: 2005-12-10 00:00:00
Title: Zadeva C-338/05 P: Pritožba Front National, M. F. Stirbois, B. Gollnischa, C. Langa, J. C. Martineza, Ph. Claeysa, K. Dillena in M. Borghezija zoper sklep Sodišča prve stopnje Evropskih skupnosti (drugi senat) z dne  11. julija 2005  v zadevi Front National in drugi proti Evropskemu parlamentu in Svetu Evropske unije, T-17/04, vložena  19. septembra 2005

10.12.2005   
            
            
               SL
            
            
               Uradni list Evropske unije
            
            
               C 315/9
            
         Pritožba Front National, M. F. Stirbois, B. Gollnischa, C. Langa, J. C. Martineza, Ph. Claeysa, K. Dillena in M. Borghezija zoper sklep Sodišča prve stopnje Evropskih skupnosti (drugi senat) z dne 11. julija 2005 v zadevi Front National in drugi proti Evropskemu parlamentu in Svetu Evropske unije, T-17/04, vložena 19. septembra 2005
   (Zadeva C-338/05 P)
   (2005/C 315/16)
   Jezik postopka: francoščina
   Front National in drugi, ki jih zastopa W. de Saint-Just, avocat, so dne 19. septembra 2005 na Sodišču Evropskih skupnosti vložili pritožbo zoper sklep Sodišča prve stopnje Evropskih skupnosti (drugi senat) z dne 11. julija 2005 v zadevi Front National in drugi proti Evropskemu parlamentu in Svetu Evropske unije, T-17/04.
   Pritožniki Sodišču predlagajo, naj razveljavi, z vsemi pravnimi posledicami, izpodbijani sklep z dne 11. julija 2005.
   Pritožbeni razlogi in bistvene trditve
   Pritožniki, politična stranka Front National in evropski poslanci, ki izhajajo iz različnih nacionalnih političnih strank (Front National, Lega Nord, Vlaams Blok), so pred Sodiščem prve stopnje predlagali razveljavitev Uredbe (ES) št. 2004/2003 Evropskega parlamenta in Sveta z dne 4. novembra 2003 o predpisih, ki urejajo delovanje političnih strank na evropski ravni, in pravilih glede njihovega financiranja, (1) zlasti zaradi nezakonitosti, kršitve načel enakosti, transparentnosti, političnega pluralizma, subsidiarnosti in zaradi domneve o zlorabi postopka.
   Sodišče prve stopnje je v izpodbijani odločbi z dne 11. julija 2005 najprej odločilo (točka 48), da izpodbijana uredba neposredno zadeva Front National. Toda Sodišče prve stopnje je odločilo (točka 52), da samih poslancev, ki so vložili pritožbo, izpodbijana uredba ne zadeva neposredno. Vendar pa je očitno, da se ti izvoljeni poslanci, zaradi njihove dejavnosti in njihove angažiranosti v svojih političnih strankah, razlikujejo od „vsakega drugega državljana.“ Prav zato lahko utemeljeno izpodbijajo predpis, ki bi pod vprašaj postavil pravice in položaj političnih strank, iz katerih izhajajo. Toda Sodišče prve stopnje je odločilo (točka 66), da Front National izpodbijana uredba ne zadeva posamično.
   Glede tega je Sodišče prve stopnje sprejelo trditve Evropskega parlamenta, ki navaja, da se člen 4 te uredbe ne uporablja takoj in tako „da torej učinka, ki bi neposredno izviral iz Uredbe 2004/2003 na Front National ni.“
   Vendar člen 13 iste uredbe določa, da se „členi 4 do 10 […] uporabljajo od dneva začetka prvega zasedanja Evropskega parlamenta po volitvah junija 2004.“ Glede na to, da je Front National vlaga liste kandidatov za evropske volitve v vseh velikih francoskih regijah in da bo glede na njeno močno zastopanost v Franciji nedvomno imela poslance, ne gre pri trditvi, da bo Front National v Evropskem parlamentu imela predstavnike, ne za ekstrapolacijo ne za „spekulacijo“. Iz tega vidika jo določbe uredbe o „predpisih, ki urejajo delovanje političnih strank na evropski ravni, in pravilih glede njihovega financiranja“ zadevajo neposredno.
   
      (1)  (UL L 297, str. 1).